
	1.
	Noteikumu (grozījumu) projekts
1.31. papildināt ar 40.1 punktu šādā redakcijā:
	Iebildums
Decentralizēto kanalizācijas sistēmu apsaimniekošanu un kontroli cita starpā nosaka 2017. gada 27. jūnija Ministru kabineta noteikumi Nr.384 ”Noteikumi par decentralizēto kanalizācijas sistēmu apsaimniekošanu un reģistrēšanu” uz kuru pamata savukārt pašvaldības izdod (ir izdevušas) pašvaldību saistošos noteikumus decentralizēto kanalizācijas sistēmu reģistrēšanai, uzraudzībai un asenizatoru kontrolei. Atsevišķās pašvaldībās (piem., Rīgas, Jūrmalas) jau šobrīd izdotajos saistošajos noteikumos ir noteiktas prasības vidē novadāmo notekūdeņu kvalitātei, kas ir augstākas par 2002.gada 22.janvāra Ministru kabineta noteikumos Nr.34 “Noteikumi par piesārņojošo vielu emisiju ūdenī“ (turpmāk – Noteikumi Nr.34) 5.pielikuma 1.tabulā noteiktajām prasībām. Pašvaldību saistošajos noteikumos noteiktas prasības ne tikai Bioķīmiskā skābekļa patēriņa, Ķīmiskā skābekļa patēriņa un suspendēto vielu daudzuma novadāmajos notekūdeņos robežvērtības, bet noteiktas arī emisiju robežvērtības kopējam fosforam un kopējam slāpeklim, atbilstoši aglomerācijas lielumam (cilvēkekevivalentam). Tas kopumā atbilst direktīvas Nr.91/271/EEK pamatmērķim – samazināt uz vidi radīto notekūdeņu slodzi un ietekmi. Esošā grozījumu redakcija pieļaus situāciju, ka aglomerācijās, kur iedzīvotāju ekvivalents ir lielāks par 100 000 tūkstošiem (Rīga, Daugavpils) individuālajām attīrīšanas iekārtām ar attīrīto notekūdeņu jaudu mazāku par 5m3 diennaktī, kuru izmantošanai nav jāsaņem piesārņojošo darbību atļauja vai apliecinājums, netiek vispār noteiktas prasības kopējā fosfora un kopējā slāpekļa limitiem novadīšanai vidē, tā kā Noteikumu Nr.34 5.pielikuma 1.tabulā nav noteikti limiti fosfora un slāpekļa attīrīšanai notekūdeņos (šādi limiti noteikti 2.tabulā). Šobrīd Rīgas pilsēta prasības vidē novadāmo notekūdeņu kvalitātei jau ir noteikusi pašvaldības saistošajos noteikumos, kuri reglamentē decentralizēto kanalizācijas sistēmu apsaimniekošanu un asenizācijas pakalpojumu sniegšanu. Attiecīgi grozījums paredzētu pienākumu emisiju radītajam ievērot ne tikai Noteikumos Nr.34 noteiktās prasības, bet arī pašvaldības saistošajos noteikumos noteiktās prasības, ja tādas ir noteiktas.

Piedāvātā redakcija

Ja aglomerācijās, kurās cilvēku ekvivalents ir lielāks par 2000, notekūdeņu savākšanai un attīrīšanai izmanto rūpnieciski izgatavotas notekūdeņu attīrīšanas iekārtas, kuras attīrītos notekūdeņus novada vidē un kuru kopējā jauda ir mazāka par 5 m3/diennaktī, iekārtu īpašnieks vai valdītājs nodrošina notekūdeņu atbilstību vismaz šo noteikumu 5. pielikuma 1. tabulā un 9.1 punktā noteiktajām prasībām, kas noteiktas tās piesārņojuma slodzes kategorijas aglomerācijām, kurā atrodas konkrētās attīrīšanas iekārtas vai atbilstību citos normatīvajos aktos noteiktajai attīrīšanas kvalitātei.

